Nr. 32.503/04.12.2017

**RAPORT DE SPECIALITATE**   
al Serviciului Tehnic, Investiții – Urmărire Contracte, Monitorizare Servicii de Utilități Publice la proiectul de hotărâre pentru aprobarea Studiului de oportunitate privind modalitatea de gestiune a serviciului de iluminat public în Municipiul Sighisoara, stabilirea modalității de gestiune a serviciului de iluminat public în Municipiul Sighișoara, a Regulamentului de organizare și funcționare a serviciului de iluminat public în Municipiul Sighișoara, a Caietului de sarcini al serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara

Doamnelor și domnilor consilieri,

Ținând cont de faptul că:

1. Serviciul de iluminat public din municipiului Sighișoara, cuprinde sistemul de iluminat public, care este un ansamblu format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare pentru iluminat public, care necesită derularea de activități specializate, specifice acestui serviciu ce nu pot fi prestate decât în baza unei licențe eliberate de A.N.R.S.C.;
2. Corpurile de iluminat existente, în majoritate de tip vechi, au parametrii optici, electrici și mecanici necorespunzători pentru cerințele actuale;
3. Rețelele electrice existente care deservesc sistemul de iluminat public din municipiul Sighișoara prezintă, în bună măsură, o stare tehnică necorespunzătoare, caracterizată prin stare avansată de uzură fizică şi morală;

Din analiza datelor referitoare la stadiul actual al sistemului de iluminat public al municipiului Sighișoara, coroborat cu cerințele stipulate în documentele tehnice și în legislația actuală privind indicatorii de calitate, rezultă necesitatea, dar si posibilitatea efectuării unor acțiuni ample de reabilitare, modernizare și extindere a sistemului de iluminat public în scopul realizării unui serviciu de iluminat public performant atât din punct de vedere tehnic, cât și din punct de vedere economic.

Organizarea și desfășurarea activităților specifice serviciului de iluminat public trebuie să asigure satisfacerea unor cerințe și nevoi de utilitate publică ale comunităților locale și anume:

*- ridicarea gradului de civilizație, a confortului și a calității vieții;*

*- creșterea gradului de securitate individuală și colectivă in cadrul comunităților locale, precum și a gradului de siguranță a circulației rutiere și pietonale;*

*- punerea în valoare, prin iluminat adecvat, a elementelor arhitectonice și peisagistice ale localităților, precum și marcarea evenimentelor festive și a sărbătorilor legale sau religioase;*

*- susținerea și stimularea dezvoltării economico-socială a localităților;*

*- funcționarea și exploatarea în condiții de siguranță, rentabilitate și eficiență economică a infrastructurii aferente serviciului.*

În conformitate cu legislația în vigoare, formele de administrare pentru serviciul de iluminat public (SIP) sunt *gestiunea directă și gestiunea delegată.*

* ***Gestiunea directă*** presupune că, Autoritatea Publică Locală își asumă și exercită nemijlocit toate competențele și responsabilitățile legate de prestarea serviciului de iluminat public. Aceasta se realizează prin intermediul unui operator organizat în calitate de entitate legală ***subordonată autorităților administrației publice locale***, care are propriul patrimoniu și se bucură de autonomie funcțională și financiară și operează în concordanță cu Regulamentul - cadru din 20 martie 2007 al serviciului de iluminat public, emis de A.N.R.S.C.
* În cazul ***gestiunii delegate,*** competențele și responsabilitățile referitoare la prestarea serviciului de iluminat public, inclusiv administrarea și exploatarea infrastructurii aferente, sunt transferate către operatori care dețin licențe de operare. Externalizarea serviciului de iluminat public către un operator privat se realizează prin concesiune a serviciului de iluminat public.

În consecință, considerăm că, în conformitate cu prevederile legale, în cazul gestiunii directe, Unitatea Administrativ - Teritorială exercită un control mai bun asupra competențelor si responsabilităților aferente serviciului de iluminat public, prin faptul că:

- în calitate de acționar/asociat unic, Unitatea Administrativ – Teritorială, prin intermediul Adunării Generale a Acționarilor și prin Consiliul de Administrație, exercită o influență dominantă asupra deciziilor strategice și/sau semnificative în legătură cu serviciul de iluminat public;

- capitalul social este deținut în totalitate de U.A.T.;

- operatorul desfășoară exclusiv activități din sfera furnizării/prestării de servicii de utilități publice destinate satisfacerii nevoilor de interes public general ale utilizatorilor din raza de competență a U.A.T. care i-a încredințat gestiunea serviciului.

În cazul gestiunii directe, conform Ordonanței de Urgență a Guvernului nr. 58/2016, autoritățile administrației publice locale sunt obligate ca o dată la 5 ani să facă analize privind eficiența economică a serviciului, respectiv să schimbe modalitatea de gestiune a serviciilor publice, după caz.

**Analizând prevederile legale aplicabile serviciului de iluminat public:**

**1. Legea nr. 51 din 8 martie 2006 a serviciilor comunitare de utilităţi publice – republicată, cu modificările și completările ulterioare:**

**Art. 8 alin. (3) lit. d:** ”În exercitarea competenţelorşi atribuţiilor ce le revin în sferaserviciilor de utilităţi publice, autorităţile administraţiei publice locale adoptă hotărâri în legătură cu alegerea modalităţii de gestiune a serviciilor de utilităţi publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora”.

**Art. 22 alin. (1**)**:** ”Gestiunea serviciilor de utilităţi publice reprezintămodalitatea deorganizare, funcţionare şi administrare a serviciilor de utilităţi publice în scopul furnizării/prestării acestora în condiţiile stabilite de autorităţile administraţiei publice locale.

**(2)** Gestiunea serviciilor de utilități publice se organizează și se realizează în următoarele modalități:

**a)gestiune directă;**

**b)**gestiune delegată.

**(3)** Modalitatea de gestiune a serviciilor de utilităţi publice se stabileşte prin hotărâriale autorităţilor deliberative ale unităţilor administrativ-teritoriale, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice”.

**Art. 28 alin. (2):** ”Gestiunea directă se realizează prin intermediul unor operatori de drept public sau **privat**, astfel cum sunt definiţi la art. 2 lit. g, respectiv lit. h, **fără aplicarea** prevederilor Legii nr. **98/2016** privind achiziţiile publice, Legii nr. **99/2016** privind achiziţiile sectoriale şi Legii nr. **100/2016** privind concesiunile de lucrări şi concesiunile de servicii, care pot fi:

1. societăţi reglementate de Legea nr. **31/1990**, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.”

**Art. 28 alin. (21)**: ,,Autorităţile deliberative ale unităţilor administrativ-teritoriale sau, după caz, asociaţiile de dezvoltare intercomunitară cu obiect de activitate serviciile de utilităţi publice, în baza mandatului primit, **pot încredinţa unui operator de drept privat gestiunea serviciilor de utilităţi publice sau a uneia ori mai multor activităţi din sfera acestor servicii prin atribuirea directă a contractului de delegare a gestiunii, cu respectarea următoarelor condiţii cumulative** ce trebuie îndeplinite atât la data atribuirii con tractului de delegare a gestiunii, cât şi pe toată durata acestui contract:

1. unităţile administrativ-teritoriale membre ale unei asociaţii de dezvoltare intercomunitară cu obiect de activitate serviciile de utilităţi publice, în calitate de acţionari/asociaţi ai operatorului regional, prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului, prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe;
2. operatorul regional, respectiv operatorul, după caz, desfăşoară exclusiv activităţi din sfera furnizării/prestării serviciilor de utilităţi publice destinate satisfacerii nevoilor de interes public general ale utilizatorilor de pe raza de competenţă a unităţilor administrativ-teritoriale membre ale asociaţiei, respectiv a unităţii administrativ-teritoriale care i-a încredinţat gestiunea serviciului;
3. capitalul social al operatorului regional, respectiv al operatorului este deţinut în totalitate de unităţile administrativ-teritoriale membre ale asociaţiei, respectiv de unitatea administrativ-teritorială; participarea capitalului privat la capitalul social al operatorului regional/operatorului este exclusă”.

**2. Legea nr. 230/2006 a serviciului de iluminat public, cu modificările și completările ulterioare:**

**Articolul 16 alin. (1):** ,,Gestiunea serviciului de iluminat public se realizează prin urmatoarele modalităţi:

a) gestiune directa;

b) gestiune delegata.

(2) Alegerea formei de gestiune a serviciului de iluminat public se face **prin hotărâre a consiliilor locale**, a Consiliului General al Municipiului Bucureşti sau a asociaţiilor de dezvoltare comunitara, după caz”.

**Articolul 17 alin. (1)**: ,,Indiferent de forma de gestiune adoptata, în virtutea competentelor şi atribuţiilor ce le revin potrivit legii, autorităţile administraţiei publice locale păstrează dreptul de a aproba, a supraveghea şi a controla, după caz:

a) modul de fundamentare a tarifelor şi respectarea metodologiei de stabilire, ajustare sau de modificare a acestora, emise de A.N.R.S.C.;

b) modul de indeplinire a obligaţiilor contractuale asumate de operatori şi activităţile desfăşurate de acestia;

c) calitatea şi eficienta serviciului prestat, corespunzător indicatorilor de performanţă a serviciului, stabiliti conform legii;

d) modul de administrare, de exploatare, de conservare şi de mentinere în functiune, dezvoltarea şi/sau modernizarea sistemului de iluminat public.

(2) Activităţile specifice serviciului de iluminat public, indiferent de forma de gestiune adoptata, se organizeaza şi se desfăşoară în conformitate cu prevederile regulamentului propriu al serviciului de iluminat public şi ale caietului de sarcini, elaborate şi aprobate de consiliile locale, de Consiliul General al Municipiului Bucureşti sau de asociaţiile de dezvoltare comunitara, după caz, în baza regulamentului-cadru al serviciului de iluminat public şi a caietului de sarcini-cadru, elaborate de A.N.R.S.C. şi aprobate prin ordin al presedintelui acesteia.”

**Articolul 18 alin. (1):** ,,Gestiunea la nivelul comunelor, oraşelor, municipiilor sau al asociaţiilor de dezvoltare comunitara a serviciului de iluminat public, respectiv exploatarea şi functionarea infrastructurii aferente, se organizeaza astfel încât să asigure respectarea indicatorilor de performanţă, a nivelurilor de iluminare şi luminanta prevăzute de normativele specifice domeniului şi ţinând seama de urmatoarele:

a) mărimea, gradul de dezvoltare şi particularitățile economico-sociale ale localităților;

b) starea sistemului de iluminat public existent;c) posibilitatile locale de finanţare a exploatarii, intretinerii şi dezvoltării serviciului şi a infrastructurii tehnico-edilitare aferente.

(2) Propunerile de indicatori de performanţă a serviciului de iluminat public, elaborate în conformitate cu prevederile art. 7, vor fi supuse unor consultări şi dezbaterii publice în urma cărora se va adopta soluția optimă pentru comunitate.

(3) Consiliile locale, asociaţiile de dezvoltare comunitară sau Consiliul General al Municipiului Bucureşti, după caz, vor aproba indicatorii de performanţă, cu respectarea prevederilor stabilite în acest scop în regulamentul-cadru al serviciului de iluminat public şi în caietul de sarcini-cadru, care au caracter minimal.

(4) Regulamentele proprii ale serviciului şi caietele de sarcini trebuie să cuprindă prevederi prin care se stabilesc cel puţin următoarele:

a) nivelurile de iluminat, pe zone caracteristice;

b) indicatorii de performanţă a serviciului;

c) condiţiile tehnice;

d) infrastructura aferentă serviciului;

e) raporturile operator-utilizator.”

**Articolul 19 alin. (1**) ,,În cazul gestiunii directe, autorităţile administraţiei publice locale sau asociaţiile de dezvoltare comunitară, după caz, îşi asumă nemijlocit toate sarcinile şi responsabilitățile cu privire la înfiinţarea, organizarea, finanțarea, coordonarea, administrarea, gestionarea, exploatarea şi asigurarea funcţionării serviciului de iluminat public.

(2) Gestiunea directă se realizează prin intermediul unor operatori definiți conform prevederilor [Legii nr. 51/2006](http://legislatie.just.ro/Public/DetaliiDocumentAfis/70015).”;

Propunem ca modalitatea de gestiune a serviciului de iluminat public pe raza municipiului Sighișoara să fie **gestiunea directă**, prin încredințarea directă a contractului de delegare a gestiunii serviciului de iluminat public către **S.C. A.T.T. S.A**.

Delegarea serviciului de iluminat public al municipiului Sighișoara către **S.C. Apă Termic Transport S.A.**, în calitate de operator, **derivă** din faptul că societatea are ca acționar unic, Consiliul Local al municipiului Sighișoara, fiind înființată prin Hotărârea Consiliului local Sighișoara nr. 9/1998, înregistrată în Registrul Comerțului sub nr. J/04/660/2010, având CIF RO1225869. Acest operator a fost înființat prin reorganizarea administrativă a Regiei Autonome de Gospodărire Comunală Locativă și de Transport Urban de Persoane, cu scopul de a asigura o mai bună organizare și operare a serviciilor publice pe raza administrativă a orașului. Prin Hotărârea Consiliului Local Sighișoara nr. 9/1998 a fost stabilit obiectul de activitate al societății, inclusiv lucrările de instalații electrice.

Din Actul Constitutiv al **S.C. Apă Termic Transport S.A**., rezultă că în obiectul de activitate al societății sunt incluse și lucrările de instalații electrice (cod CAEN 4321- art. 4 din Actul Constitutiv).

Activităţile de bază ale societăţii la acest moment se desfășoară în jurul următoarelor *servicii de utilitate publică*:

* Transportul public local de călători prin curse regulate în Municipiul Sighişoara, activitate desfăşurată în baza *Contractului de delegare a gestiunii serviciului de transport public local de persoane prin curse regulate în Municipiul Sighișoara, nr. 1049/16.01.2015;*
* Administrarea şi întreţinerea Fondului Locativ de Stat din Municipiul Sighişoara, activitate desfăşurată în baza *Contractului de concesiune nr. 3264/27.04.1998 pentru administrarea şi întreţinerea fondului locativ de stat din Municipiul Sighişoara;*
* Producerea şi distribuirea energiei termice în Municipiul Sighişoara, activitate desfăşurată în baza *Contractul de concesiune nr. 3264/27.04.1998 pentru producerea şi distribuţia energiei termice.*

Serviciile de utilitate publică delegate, respectiv concesionate societăţii Apă Termic Transport S.A. de către Consiliul Local Sighişoara, sunt servicii publice destinate atât colectivităţii în ansamblu (transportul public local, producerea şi distribuirea energiei termice), cât şi satisfacerii directe şi în mod individual a unor cerinţe specifice ale persoanelor care ocupă imobile din Fondul Locativ de Stat în baza unui contract de închiriere, încheiat cu această societate (lucrări de întreţinere).

Serviciile prestate de S.C. Apă Termic Transport S.A. satisfac cerinţele cantitative şi calitative ale beneficiarilor, în conformitate cu prevederile contractuale. Astfel, societatea asigură funcţionarea optimă a serviciilor publice, în condiţii de siguranţă, rentabilitate şi eficienţă economică, corespunzător parametrilor tehnologici proiectaţi şi în conformitate cu caietele de sarcini, cu instrucţiunile de exploatare şi cu regulamentele de organizare şi funcţionare. Totodată, societatea asigură integritatea şi întreţinerea construcţiilor, echipamentelor, instalaţiilor, autovehiculelor şi dotărilor în conformitate cu dispoziţiile legale care vizează protejarea domeniului public şi a mediului, precum şi protejarea sănătăţii populaţiei.

Prin contractul de delegare a gestiunii serviciului de iluminat public se va stabili în sarcina operatorului **S.C. A.T.T. S.A.**, obligația de a solicita și obține eliberarea licenței, în condițiile art. 49 alin. (3) din Legea nr. 51/2006: ,,*Operatorii au obligaţia de a* *solicita şi de a obţine eliberarea licenţei în termen de 90 de zile de la data aprobării hotărârii de dare în administrare sau, după caz, de la data semnării contractului de delegare a gestiunii”.*

Obținerea licenței presupune îndeplinirea condițiilor prevăzute de Hotărârea nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice, condiții ce implică existența de resurse umane cu pregătire în domeniu și dotare tehnică adecvată, resurse de care autoritatea locală nu dispune.

În exercitarea competențelor și atribuțiilor ce le revin, în sfera serviciilor de utilități publice și serviciului de iluminat public, autoritățile administrației publice locale adoptă hotărâri în legătură cu elaborarea și aprobarea caietelor de sarcini (în conformitate cu Caietul de sarcini-cadru al serviciului de iluminat public aprobat prin Ordinului președintelui A.N.R.S.C.nr. 87/20.03.2007) și cu elaborarea și aprobarea regulamentelor serviciilor de utilități publice, în general, și în special a serviciului de iluminat public (în conformitate cu Regulamentul cadru al serviciului de iluminat public prevăzut de Ordinul președintelui A.N.R.SC nr. 86/20.03.2007), conform prevederilor art. (8) alin. 3 lit. i și art. 22 alin. 4 din Legea nr. 51/2006 a serviciilor comunitare de utilități publice și art. (10) lit. f și art. 17 din Legea nr. 230 din 2006 a serviciului de iluminat public.

În temeiul prevederilor art. 36 alin. (2) lit. d și alin. (6) lit. a, punctele 14 și 19 din Legea nr. 215/2001 privind administrația publică locală, propunem spre analiză și aprobare de către Consiliul Local al Municipiului Sighișoara:

* *Studiul de oportunitate* privind modalitatea de gestiune a serviciului de iluminat public în Municipiul Sighișoara, conform anexei nr. 1, ce face parte integrantă din prezentul raport;
* propunem ca modalitate de gestiune a serviciului de iluminat public în Municipiul Sighișoara, gestiunea directă în baza unui contract de delegare a gestiunii;
* *Regulamentul de organizare și funcționare* a serviciului de iluminat public în Municipiul Sighișoara, conform anexei nr. 2, ce face parte integranta din prezentul raport, precum și *Indicatorii de performanță* pentru serviciul de iluminat public în Municipiul Sighișoara, conform anexei nr. l la Regulamentul de organizare și funcționare a serviciului de iluminat public în Municipiul Sighișoara;
* *Caietul de sarcini* al serviciului de iluminat public în Municipiul Sighișoara, conform anexei nr. 3, ce face parte integrantă din prezentul raport;
* încredinţarea gestiunii serviciului de iluminat public în MunicipiulSighișoara, prin atribuirea directă a contractul de delegare a gestiunii serviciului de iluminat public în Municipiul Sighișoara, operatorului S.C. Apă Termic Transport S.A., societate având ca acționar unic Consiliul Local al Municipiului Sighişoara, înregistrată în Registrul Comerțului Mureş sub nr. J26/229/30.03.1998, având C.I.F. RO 1225869, societate care asigură prestarea şi a altor servicii şi activităţi din sfera serviciilor de utilităţi publice;
* proiectul contractului de delegare a gestiunii serviciului de iluminat public în Municipiul Sighișoara, conform anexei nr. 4, ce face parte integrantă din prezentul raport.

Având în vedere cele de mai sus, susţinem proiectul de hotărâre prezentat de domnul Primar.

Șef Serviciu Tehnic, Investiții - Urmărire Contracte,

Monitorizare Servicii de Utilități Publice,

**ing. Puiu-Pavel Radu**